સુખનો કે દુખનો આપણો ખ્યાલ સાપેક્ષ હોય છે એટલે કે આપણે બીજાઓના સુખ-દુ:ખને ધ્યાનમાં રાખીને આપણે સુખી કે દુ:ખી છીએ તે નક્કી કરતા હોઇએ છીએ. આપણા માટે સુખ એટલે આપણે જે કંઈ સુખ-સુવિધા કે સગવડો ઈચ્છીએ તે આપણને મળે એટલે આપણે સુખી અન્યથા આપણે દુખી. વાત જો આટલેથી પૂરી થઈ જતી હોત તો જે લોકો ઉપર જણાવેલ ભૌતિક સુખ-સુવિધાઓ મેળવી લે છે તે પછી તેઓ સુખી થઈ જવા જોઈતા હતા, પણ વાસ્તવમાં એમ નથી, કારણ કે સુખની આપણી પરિભાષા જ અલગ છે.